					TELŠIŲ RAJONO SAVIVALDYBĖS ADMINISTRACIJOS 	DIREKTORIUS		
ĮSAKYMAS
DĖL TELŠIŲ RAJONO SAVIVALDYBES ADMINISTRACIJOS MINIMALIOS ILGALAIKIO MATERIALIOJO TURTO VERTĖS NUSTATYMO IR ILGALAIKIO TURTO NUSIDĖVĖJIMO (AMORTIZACIJOS) EKONOMINIŲ NORMATYVŲ PATVIRTINIMO

2022 m. gegužės 23 d. Nr. A1-732
Telšiai



Vadovaudamasis Lietuvos Respublikos vietos savivaldos įstatymo 29 straipsnio 8 dalies 5 punktu ir Viešojo sektoriaus apskaitos ir finansinės atskaitomybės 7-ojo standarto „Apskaitos politikos, apskaitinių įverčių keitimas ir klaidų taisymas“, patvirtinto Lietuvos Respublikos finansų ministro 2008 m. vasario 8 d. įsakymu Nr. 1K-058 „Dėl viešojo sektoriaus apskaitos ir finansinės atskaitomybės 7-ojo standarto patvirtinimo“, 13 punktu:
.T v i r t i n u Telšių rajono savivaldybės administracijos ilgalaikio turto nusidėvėjimo (amortizacijos) ekonominius normatyvus (pridedama).
2.  N u s t a t a u  500 Eur minimalią ilgalaikio materialiojo turto vertę (įsigijimo ar pasigaminimo savikainą), išskyrus nekilnojamąjį turtą, kilnojamąsias kultūros vertybes, kitas vertybes, transporto priemones, šaunamuosius ginklus, priskiriamus prie ilgalaikio materialiojo turto neatsižvelgiant į jų vertę (įsigijimo ar pasigaminimo savikainą).
. N u r o d a u:
3.1. Naujus ilgalaikio turto nusidėvėjimo (amortizacijos) ekonominius normatyvus ir minimalią ilgalaikio materialiojo turto vertę taikyti nuo 2022 m. gegužės 1 dienos, o iki to laiko sukauptų ilgalaikio turto nusidėvėjimo (amortizacijos) sumų neperskaičiuoti.
3.2. Ilgalaikio turto nusidėvėjimo (amortizacijos) ekonominius normatyvus ir minimalią ilgalaikio materialiojo turto vertę taikyti visoms Telšių rajono savivaldybės biudžetinėms įstaigoms.



Administracijos direktorius						Tomas Katkus

